Limbo (videospill)

Limbo er et eventyr-plattformspill som er utviklet av den uavhengige danske spillutvikleren Playdead Studios. Det ble utgitt i juli 2010 til Xbox 360 og året etter til PlayStation 3 og Microsoft Windows. Spillet har senere blitt utgitt til en lang rekke av plattformer. Limbo handler om en navnløs gutt som navigerer seg gjennom en verden i sort-hvitt, på leting etter sin forsvunne søster. Perspektivet i spillet er todimensjonalt, og det legger stor vekt på fysisk simulering av objekter samt prøving og feiling fra spillerens side.

Spillmekanikkene går ut på å navigere gutten gjennom dystre miljøer, mens man unngår en lang rekke av feller og farer. Dersom spilleren navigerer feil, resulterer det ofte i at gutten opplever en ekstrem og grotesk død. Spillet er utformet slik at spilleren nærmest forventes å begå feiltrinn før den riktige løsningen oppdages. Utvikleren har betegnet disse spillmekanikkene som «trial and death», hvor spillerens død ikke har større konsekvenser enn at gutten blir sendt et stykke tilbake i spillet.

Limbo har fått overveiende god kritikk, blant annet for sine audiovisuelle virkemidler, som den grafiske stilen og mørke stemningen, men innvendinger for den relativt korte lengden av spillet. Playdead Studios neste tittel, Inside, ble utgitt i 2016 og gjenhenter flere av de samme temaene som ble presentert i Limbo.

Referanser

Eksterne lenker 
 

Eventyrspill
Skrekkspill
Plattformspill
Linux-spill
MacOS-spill
Nintendo Switch-spill
PlayStation 3-spill
PlayStation 4-spill
PlayStation Vita-spill
Windows-spill
Xbox 360-spill
Xbox One-spill
Videospill utviklet i Danmark
Videospill fra 2010
Independent Games Festival-vinnere
IndieCade-vinnere
D.I.C.E. Awards-vinnere